Rohuani: Marrëveshja me Iranin, e panegociueshme
Presidenti amerikan Donald Trump thotë se ka marrë një vendim për paktin
E ardhmja e marrëveshjes së vitit 2015 me Iranin po diskutohet gjerësisht nga udhëheqësit e Asamblesë së Përgjithshme të Kombeve të Bashkuara në Nju Jork. Korrespondentja e Zërit të Amerikës, Margaret Besheer njofton nga OKB-ja se presidenti iranian këmbëngul se nuk është e rinegociueshme, ndërsa Presidenti Donald Trump tha të mërkurën se ka vendosur nëse do t’i nxjerrë Shtetet e Bashkuara nga marrëveshja shumëplalëshe. Presidenti iranian, Hassan Rouhani u tha udhëheqësve botërorë se marrëveshja bërthamore përfshin të gjithë komunitetin ndërkombëtar, jo vetëm një ose dy vende: Batuta e zotit Rouhani i drejtohej Presidentit Trump, që u tha udhëheqësve botërorë një ditë më herët, se marrëveshja që e ndalon Iranin të prodhojë armë bërthamore në këmbim të heqjes së sanksioneve ekonomike, ishte një nga transaksionet më të pafavorshme që kanë nënshkruar ndonjëherë Shtetet e Bashkuara. – tha zoti Trump. Presidenti Trump tha të mërkurën se e ka marrë vendimin për marrëveshjen me Iranin. Të pesta fuqitë e tjera të përfshira në negociatat e gjata, duan që marrëveshja të qëndrojë e pandryshuar. ”- tha presidenti francez. Në një konferencë për shtyp, presidenti Rouhani rikonfirmoi se as Irani nuk do që marrëveshja të dështojë dhe këmbënguli që nuk mund t’i bëhet asnjë ndryshim. Por ai paralajmëroi se një tërheqje e Shteteve të Bashkuara do ta ndryshonte krejtësisht ekuacionin. - tha zoti Rouhani. Ndërkohë që marrëveshja rrezikohet të shpërbëhet, udhëheqësit vazhdojnë përpjekjet e tyre për të bindur administratën e zotir Trump që të mos ta prekë atë.